Valkeat lehdet
Vuos uus kuin kirja suljettu,
 kuin taival, viel’ ei kuljettu,
 on eessä tuntematon.
 Sen kirjan lehdet valkeat
 ne viel’ on varsin puhtahat
 kuin tunto tahraamaton.

 Sen piirtelemme täytehen,
 jää jälki joka lehdellen,
 se painuu siihen syvään.
 Oi, jos sen kirjan sivuihin
 ma lapsi pieni piirtäisin
 vain kaunista ja hyvää!

 Jos tahrat rumat välttäisin
 ja joka lehden täyttäisin
 ma merkein ihanaisin!
 Uus kunto, uusi uutteruus
 ja rakkaus ja usko uus
 jos mielen täyttää saisi!

1921.